དུས་རབས་འདིའི་འགོ་སྟོད་ཨིན་ཇིའི་དམག་དང་མི་སྣ་བོད་དུ་ཡོང་སྐབས་བསྟན་དགྲ་ཕྱི་གླིང་པ་ཟེར་ནས་བཤད་སྲོལ་བྱུང་ཡོད།ཕྱི་གླིང་པ་མགོ་སེར་དེ་དག་བསྟན་པའི་དགྲ་བོར་བརྩིས་ནས་བསྟན་དགྲ་ཕྱི་གླིང་པ་ཞེས་བརྗོད།མན་ཇུ་གོང་མ་དང།དེའི་མངའ་འོག་གི་རྒྱ་མི་ཚོ་རྗེ་བཙུན་འཇམ་དཔལ་དབྱངས་ཀྱི་སྤྲུལ་པ་དང།མཆོད་ཡོན་སྦྱིན་བདག་ཅེས་སངས་རྒྱས་ཀྱི་བསྟན་པའི་སྦྱིན་བདག་ལ་བརྩིས་ནས་འབྲེལ་བ་བྱེད་ཀྱི་ཡོད་པ་དང།དེང་དུས་ཀྱི་དངོས་པོ་ཡར་རྒྱས་དང་འབྲེལ་བའི་ཤེས་ཡོན་ཚད་མཐོ་ཤོས་ཡོད་པ་ནུབ་ཕྱོགས་པ་དེ་ཚོ་ལ་ང་ཚོས་ལྟ་སྟངས་ངན་པ་བཟུང་ནས་རྒྱང་ཐག་རིང་པོ་བྱས་ཏེ་སྡོད་ཀྱི་ཡོད།